**Ո Ր Ո Շ ՈՒ Մ**

**Կատարողական վարույթը կասեցնելու մասին**

21.04.2015թ. ք.Երևան

ՀՀ ԱՆ ԴԱՀԿ ծառայության Երևան քաղաքի Շենգավիթ բաժնի ավագ հարկադիր կատարող արդարադատության կապիտան Սերոբ Ավետիսյանս, ուսումնասիրելով 18.11.2014թ. վերսկսված թիվ 01/05-6528/14 կատարողական վարույթի նյութերը.

**Պ Ա Ր Զ Ե Ց Ի**

Շենգավիթ վարչական շրջանի ընդհանուր իրավասության դատարանի կողմից 11.06.2014թ. տրված թիվ ԵՇԴ/1622/02/13 կատարողական թերթի համաձայն պետք է Սոֆյա Բդոյանից հօգուտ «ՎՏԲ-Հայաստան բանկ» ՓԲԸ-ի բռնագանձել 5.408.682 ՀՀ դրամ, որպես վարկի ընդհանուր պարտքի և 108.173,60 ՀՀ դրամ որպես նախապես վճարված պետական տուրքի գումար, 05.11.2013թվ. մինչև մարումը ժամկետանց վարկի մնացորդի նկատմամբ տոկոսի հաշվարկը շարունակել օրական 0,3 տոկոսի չափով, ժամկետանց տոկոսի նկատմամբ յուրաքանչյուր ուշացրած օրվա համար կիրառել օրական 0,5 տոկոսի չափով տույժ , բռնագանձումը տարածելով գրավի առարկայի վրա:   
 Պատասխանող Սոֆյա Բդոյանից հօգուտ ՀՀ պետ բյուջեի որպես չվճարված պետական տուրքի գումար բռնագանձել բռնագանձվող տոկոսագումարի և տույժի գումարի 2 տոկոսը, սակայն 1500 ՀՀ դրամից ոչ պակաս:

Սոֆյա Բդոյանից պետք է բռնագանձել նաև բռնագանձվող գումարի հինգ տոկոսը՝ որպես կատարողական գործողությունների կատարման ծախս:

Կատարողական գործողությունների ընթացքում պարզվել է, որ ք.Երևան, Նորագավիթ 11 փող. 9/1 տուն հասցեում գտնվող անշարժ գույքը հանդիսանում է գրավի առարկա:

Ելնելով վերոգրյալից ք.Երևան, Նորագավիթ 11 փող. 9/1 տուն հասցեում գտնվող անշարժ գույքի նկատմամբ նշանակվել է ապրանքագիտական փորցաքննություն, որի կատարումը հանձնարարվել է «Բեսթ Ռեալթի» ՍՊԸ-ին, որի արդյունքում նշված անշարժ գույքը գնահատվել է 8.720.000 ՀՀ դրամ:

Միաժամանակ պահանջատերը հայտնել էր, որ նշված գործով պարտավորությունը 05.11.2014թ. դրությամբ կազմում է 8.922.244 ՀՀ դրամ, ըստ որի վերը նշված տան արժեքը չի ապահովում թիվ ԵՇԴ/1622/02/13 կատարողական թերթի պահանջները:

Պարտապանին պատկանող այլ գույք կամ դրամական միջոցներ չեն հայտնաբերվել:

***Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ, 37-րդ հոդվածի 8-րդ կետով և 39 հոդվածներով`***

**Ո Ր Ո Շ Ե Ց Ի**

Կասեցնել 18.11.2014թ. վերսկսված թիվ 01/05-6528/14 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**Ավագ հարկադիր կատարող` Սերոբ Ավետիսյան**